ROMÂNIA

JUDEŢUL CLUJ

COMUNA VALEA IERII

CONSILIUL LOCAL

COD FISCAL 5562115

 H O T Ă R Â R E

privind aprobarea contractării unui credit în sumă de 500.000 lei și aprobarea semnării contractului de credit cu CEC Bank Sucursala Cluj

 Consiliul Local al comunei Valea Ierii întrunit în şedinţa extraordinară convocată de îndată la data de 21 octombrie 2021,

 În temeiul prevederilor art. 129, alin. (2), lit.b) şi alin. (4) lit. b), art. 136, art.139, alin. (3), lit.b) și ale art.196, alin.(1), lit.a) din O.U.G.nr.57/2019, cu modificările și completările ulterioare,

 având în vedere prevederile Ordonanţei de urgenţă a Guvernului nr. 64/2007 privind datoria publică, cu modificările şi completările ulterioare, coroborate cu cele ale cap. IV din Legea nr. 273/2006, privind finanţele publice locale, cu modificările şi completările ulterioare, precum şi cu cele ale Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare,

    ţinând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

    luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997,

    ţinând seama de prevederile art. 1166 şi următoarele din Legea nr.287/2009 privind Codul civil, republicată, cu modificările ulterioare, referitoare la contracte sau convenții,

    luând act de:

   **a)** referatul de aprobare prezentat de către primarul comunei Valea Ierii, în calitatea sa de iniţiator, înregistrat sub nr. 3997/19.10.2021;

   **b)** raportul compartimentului de resort din cadrul aparatului de specialitate al primarului, înregistrat sub nr. 3998/19.10.2021;

   **c)** raportul comisiei de specialitate a consiliului local,

 **d)** Hotărârea Consiliului Local Valea Ierii nr.26/22.04.2021 cu privire la aprobarea contractării unei finanțări rambursabile interne în valoare de 500.000 lei;

 **e)** Hotărârea nr.6777 din 14.10.2021 a Comisiei de Autorizare a Împrumuturilor Locale prin care se avizează favorabil contractarea de către Comuna Valea Ierii, Județul Cluj a unei finanțări rambursabile în valoare de 500.000 lei pentru realizarea investiției publice de interes local, pentru implementarea proiectului ,,Modernizare drum forestier Șoimu-Tina în comuna Valea Ierii" care beneficiază de fonduri externe nerambursabile prin Programul Național pentru Dezvoltare Rurală ,

     Consiliul Local al comunei Valea Ierii adoptă prezenta hotărâre:

 Art.1. Se aprobă contractarea creditului în valoare de 500.000 lei de la CEC Bank SA Sucursala Cluj-Napoca în scopul finalizării investiției publice de interes local ,,Modernizare drum forestier Șoimu-Tina în comuna Valea Ierii" care beneficiază de fonduri externe nerambursabile prin Programul Național pentru Dezvoltare Rurală.

 Art.2. Se aprobă clauzele contractuale pentru creditul în sumă de 500.000 lei cu CEC Bank SA Sucursala Cluj Napoca, conform draftului de contract anexat.

 Art.3. Se aprobă garantarea creditului cu ipoteca asupra veniturilor proprii ale Comunei Valea Ierii, conform art. 63, alin. (1), coroborat cu art. 5, alin. (1), lit. a) din Legea 273/2006 privind finantele publice locale, cu modificarile si completarile ulterioare și ipoteca mobiliară asupra soldurilor creditoare prezente și viitoare în lei și valută ale contului curent care va fi individualizat în mod concret în contractul de ipotecă.

    Art. 4. Se aprobă semnarea contractului de credit cu CEC BANK Sucursala Cluj-Napoca în condițiile de rambursare și garantare rezultate în urma analizei efectuate.

 Art.5.Pentru semnarea contractului de credit și contractelor de garanții, se împuternicesc primarul comunei Valea Ierii –domnul Nap Dorin CNP 1870831122087, CI seria CJ nr 225628, domiciliat în Comuna Valea Ierii, sat Valea Ierii, nr. 35, jud. Cluj și doamna ec. Ilea Nicoleta – consilier la Primăria comunei Valea Ierii, , CNP 2640524120645, CI seria CJ nr 474669 domiciliată în Comuna Valea Ierii, sat Valea Ierii, nr. 162, jud. Cluj.

    Art. 6. Cu ducerea la îndeplinire a prezentei hotărâri se încredințează primarul comunei Valea Ierii.

      Art. 7. Prezenta hotărâre se comunică, prin intermediul secretarului comunei Valea Ierii, în termenul prevăzut de lege, primarului comunei Valea Ierii şi Instituției Prefectului- Judeţul Cluj şi se aduce la cunoştinţă publică prin publicarea pe pagina de internet [www.e-comune.ro](http://www.e-comune.ro)/primaria-valea-ierii-cj şi prin alte mijloace de publicitate locală.

 Președinte de ședință, Contrasemnează:

 Lavinia-Maria Duma Secretar general al comunei,

 Nelia-Crenguța Mariș

**Nr. 61 din 21.10.2021**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*